dh-unibe/image-text_koenigsfelden-charters-post-1500 huggingface dataset:
Wir, Alb̄r✳, von gots gnaden hˀtzog ze Oͤsterˀ, ✳ ze Steyr ✳ un̄ ze Kˀnden, ✳ tuͦn chunt mit disem brief, ✳ daz
wir unsern gunst ✳ un̄ guͦten willen ✳ darzuͦ gebē habē ✳ un̄ geben ouch ✳ mit disem brief, ✳ daz unser liebe swester froͧ Agnes, ✳ wilent chùniginn ze Ungˀn, ✳ fùnf swin geltes, ✳ die ab unsnˀ mùlinen ze Zovingen
gant, ✳ dieselben swin ✳ von ùns ✳ un̄ unsmˀ bruͤder hˀtzog Otten, seligen, ✳ unsˀm getˀwen ✳ Johan̄ von Halwille versetzet ✳ waren, ✳ erloͤset hat ✳ umb zehen march silbers Zuricher gewichtes ✳ also beschaidenleich,
daz di egenant ✳ unser swester ✳ un̄ ouch der convente ✳ unsers chlosters ✳ ze Chùngesfelt ✳ die fùnf
swin geltes ✳ innhaben ✳ un̄ niezzen sullen ✳ in allem dem rechten, ✳ als si ✳ di egenanten mùlinen ze Zovingen
un̄ ander unser guͤter, ✳ die bi Zovingen gelegen sint, ✳ innhabent ✳ un̄ niezzent ✳ un̄ ouch als di brief sagen,
die si von ùns ✳ un̄ unsˀn lieben bruͤdern, seligen, ✳ darùber habent. ✳ swann ouch wir, ✳ unser erben ✳ oder unser vettern ✳ unser vorgenanten swester ✳ oder den convent ✳ ze Chùngesfelt ✳ mit zehen march silbers
des vorgenanten gewichtes ✳ ermanen, ✳ so sùllen si ✳ ùns ✳ den vorgeschriben swingelt unverzogenlichen ledig
lazzen. ✳ des geben wir in ✳ ze urchùnd ✳ disen brief, ✳ versigelten ✳ mit unsˀm insigel, ✳ der geben ist ze
Wien̄̄ ✳ an mitichen nach sand Michels tag, ✳ nach Christes gebûrt dreizehen hundert jar, ✳ dar
nach ✳ in dem vierzigistem jar. ✳
Kögsfeld. 188
K ✳
M ✳ 10 ✳
Staatsarchiv
AARGAU
wist v ✳ schwin geltz uff
der mùly Zoffing₎
uͤbˀ dù mulinē Zofingin
umb die fùnf swͥn der ✳ vj ✳ brief